Rebellie Gaste Plaas - Loslit | LekkeSlaap
Vanaf R2 600 per nag (plek vir 12)
Rebellie Gaste Plaas - Loslit is 'n lieflike, onvergeetlike wegbreekplek in die Oos-Vrystaatste berge. Dit is net 14 km vanaf Clarens.
Rebellie Gaste Plaas - Loslit bied gerieflike verblyf vir 12 mense in 6 slaapkamers met 2 gedeelde badkamers. Elke slaapkamer het 'n privaat ingang en 2 enkelbeddens. Beddegoed word voorsien, maar gaste moet asseblief hul eie handdoeke saambring. Een van die badkamers het 'n bad en stort en is rolstoelvriendelik. Die tweede badkamer het slegs 'n stort.
Die kombuis is volledig toegerus vir selfsorg en bevat 'n stoof en oond, 'n mikrogolfoond, ketel en 2 tafels. Gaste is welkom om gebruik te maak van die braaigeriewe in die lapa met sy groot vensters en uitsig oor die berge en die omgewing.
Loslit is troeteldiervriendelik, maar klein hondjies moet asseblief aan leibande gehou word. Daar is nie 'n TV nie, maar gaste is welkom om CD-spelers, verkykers, en skildergereedskap te bring om spesiale oomblikke vas te vang.
Daar is ook nie grensdrade nie, so die swartwildebeeste, blesbokke, sebras en elande wei rond na hartelus, as jy gelukkig is sal hul 'n draai kom maak. Gaste kan gerus die berg gaan klim vir 'n pragtige uitsig oor Lesotho en Clarens. Bergfietse is ideaal vir gaste wat die plaas wil verken en ons het ook twee 4x4-roetes (moeilikheidsgraad 3 tot 5). Doendinge in die omgewing: teikenskiet, perdry, visvang, en riviervlotvaart.
’n Bespreking by Rebellie Gaste Plaas - Loslit sluit in:
Rebellie Wildplaas, Langs die R712, Clarens, 9707, Vrystaat
Gaste dink Rebellie Gaste Plaas - Loslit het ’n uitstekende ligging
https://travelground.imgix.net/AAEAAQAAAAAAAAAAAAAAJDViYzVjMjlkLWY4YWUtNGEzMy1hNWIyLTRjODAwOWEyOWNlYw?w=1440&h=960&fit=crop&auto=format Vanaf R2 600 per nag (plek vir 12) 6 5 1 5 Farm Rebellie Off the R712 9707 Vrystaat 086 999 0018 14:00-19:00 10:00 -28.581491 28.485838